Kabaka wa Buganda

Kabaka kye kitiibwa ekiyitibwa omukulembeze ow'okuntikko mu Bwakabaka bwa Buganda. Stanley, H.M., 1899, Through the Dark Continent, London: G. Newnes, ISBN 0486256677142–143 Okusinziira ku nnono za Buganda, Obwakabaka bukulemberwa Bakabaka babiri (2), omu nga wa byamwoyo (Enzikiriza) n'ow'ebyensi.

Oweebyomwoyo akiikirirwa eŋŋoma z'Obwakabaka eziyitibwa Mujaguzo, ng'abakulembeze ab'ensikirano abalala, alina olubiri, abakungu b'Obwakabaka, abaweereza n'abakuumi b'olubiri (abambowa). Omulangira anaafuuka Kabaka (anaalya eŋŋoma) alina okubaako emikolo egy'ennono gy'akola ku ŋŋoma Mujaguzo nga tannafuuka Kabaka wa Buganda. Omulangira oba Omumbejja w'Obwakabaka bw'azaalibwa eŋŋoma z'Obwakabaka zikubibwa (zivuga) abo abalonde okuva mu kika ekivunaanyizibwa ng'akabonero okutegeeza Obuganda nti Omulangira oba Omumbejja azaaliddwa. Era eŋŋoma zino zivuga ssinga Kabaka abeera akisizza omukono/ aggye omukono mu ngabo(afudde) na akabonero ak'okumubika mu butongole. Okusinziira ku Buwangwa b'Abaganda, Kabaka TAFA wabula ABULIRA MU KIBIRA.  Mu Masiro ga Bassekabaka ba Buganda nga ag'e Kasubi (Kasubi Tombs)  oba ag'e Wamala omuntu bakoma kumulaga mulyango ogugayingira, awo tasukkawo era kyamuzizo okusukkawo okweyongera munda.

 Ennonda ya Kabaka 
Mu Buganda temuli nkola ya kugamba nti omuntu azaalibwa nga yeew'okulya eŋŋoma Buli mulangira atwalibwa mu ngeri ya kyenkanyi okutuusa ekiseera eky'okutikkira Kabaka omuggya nga kituuse- Nga Kabaka abaddeko akisizza omukono. Wabula mu kiseera nga Kabaka aliko afuga, akakiiko k'abantu abalonde kabeerawo nga keetegereza n'okwekenneenya aenneeyisa y'abalangira ababaawo mu kiseera ekyo. Mu mbeera eyo, Kabaka asinziira ku magezi g'akakiiko ako n'alonda omulangira anaamuddira mu bigere. Ku mukolo ogutegekebwa mu kyama, Omulangira omulonde akwasibwa akabugo (bark cloth)  nga kamuweebwa akulira akakiiko ako akasunsuzi. Erinnya ly'Omulangira eyo alondeddwa likuumibwa nga lya kyama okutuusa Kabaka aba aliko ng'akisizza omukono. Kabaka bw'akisa omukono/bw'afa, Abalangira n'Abambejja bayitibwa okukuba eriiso evvannyuma ku njole ya Kabaka(omulambo), wano Omulangira Omulonde w'akwatira akabugo kali, n'akassa ku njole eyo nga akabonero ak'okweyoleka nti ye musika / y'anaddira mu bigere.Ekigambo Kabaka kitegeeza Omutume.

-Kabaka Mutesa II.Mutesa, Sir Edward F, Desecration of My Kingdom, 1967.

Mu nnono z'Abaganda, Omwana aba wa kika ka kitaawe (amuzaala). Kyokka mu mbeera y'emu waliwo ebiwanuuzibwa nti Kabaka atwala muziro gwa nnyina. Kino si kituufu.Kabaka aba n'ekika kye ekiyitibwa "Olulyo Olulangira". era n'abasajja (abalenzi) abakivaamu bayitibwa Abalangira ate abakazi (abawala) bayitibwa 'abambejja'. Okutabulwa ku ku nsonga eno kwava ku mbeera nti ekika kino ek''Olulyo Olulangira terulina kabbiro ate ng'ebika by'Abaganda ebirala biba n'akabbiro. Kyokka ekabbiro tekalina kutwalibwa mu mbeera y'emu n'ekika. Akabbiro kabeera kabonero bubonero kyokka ekika kyo kirala ensibuko y'obuzaala bw'omuntu okuyita mu lubu lwa kitaawe okuviira ddala ku Kabaka Kintu.

Omulangira omukulu owa Kabaka mu buwangwa ayitibwa Kiweewa,ng'ono takkirizibwa kufuuka Kabaka. Kino kyategekerwa bwekityo okumutaasa okutemulwa n'ekigendererwa k'okufuuka Kabaka. Kyokka aweebwa obuvunaanyizibwa obw'enjawulo obw'okutuukiriza mu Lulyo Olulangira mu Bwakabaka. Era y'ensonga lwaki anaalya eŋŋoma asigala nga wa kyama.

 Bakabaka ba Buganda 
Bano be Bakabaka ba Buganda amamanyiddwa, okutandikira mu myaka gya 1300 AD. 

 Kato Kintu, early fourteenth century
 Chwa I, mid fourteenth century
 Kimera, c.1374-c.1404
 Ttembo, c.1404-c.1434
 Kiggala, c.1434-c.1464 and c.1484-c.1494
 Kiyimba, c.1464-c.1484
 Kayima, c.1494-c.1524
 Nakibinge, c.1524-c.1554 a period of Interregnum, c.1554-c.1555
 Mulondo, c.1555-1564
 Jemba, c.1564-c.1584
 Suuna I, c.1584-c.1614
 Sekamaanya, c.1614-c.1634
 Kimbugwe, c.1634-c.1644
 Kateregga, c.1644-c.1674
 Mutebi I, c.1674-c.1680
 Juuko, c.1680-c.1690
 Kayemba, c.1690-c.1704
 Tebandeke, c.1704-c.1724
 Ndawula, c.1724-c.1734
 Kagulu, c.1734-c.1736
 Kikulwe, c.1736-c.1738
 Mawanda. c.1738-c.1740
 Mwanga I, c.1740-c.1741
 Namuggala, c.1741-c.1750
 Kyabaggu, c.1750-c.1780
 Jjunju, c.1780-c.1797
 Semakookiro, c.1797-c.1814
 Kamaanya, 1814 - 1832
 Suuna II, 1832 - 1856
 Muteesa I, 1856 - 1884
 Mwanga II, 1884 - 1888 and 1889 - 1897
 Kiweewa, 1888 - 1888
 Kalema, 1888 - 1889
 Daudi Chwa II, 1897 - 1939
 Mutesa II, 1939 - 1969 a period of Interregnum 1969 - 1993
 Ronald Muwenda Mutebi II, 1993 - Present

 Ebiwandiiko ebirala by'osobola okusomako 
 Apter, D. E. (2013). The Political Kingdom in Uganda: A Study in Bureaucratic Nationalism. Routledge.
 Ashe, R. P. (1889). Two Kings of Uganda: Or, Life by the Shores of Victoria Nyanza. S. Low, Marston, Searle, & Rivington.
 Kaggwa, Sir Apollo K, Basekabaka be’Buganda [translated by MM Semakula Kiwanuka]. Nairobi: East African Publishing House, 1971.
 Kiwanuka, MM Semakula, Muteesa of Uganda. Kampala: East African Literature Bureau, 1967.
 Kiwanuka, MM Semakula, A History of Buganda: From the foundation of the Kingdom to 1900. London: Longman, 1971.
 Low, D. A. (1971). The Mind of Buganda: documents of the modern history of an African kingdom. Univ of California Press.
 Roscoe, J. (1911). The Baganda: An account of their native customs and beliefs. Macmillan.

 Ezenyongeza 
Category:Buganda